หุ้น26มิ.ย.ปิดบวก3.66จุด
หุ้นไทยได้กลุ่มแบงก์ประคองตลาดบวก 3.66 จุด ดัชนีปิด 1,151.09 จุด มูลค่าซื้อขาย18,261.05   ล้านบาท
26 มิ.ย. 2555

หุ้นไทยได้กลุ่มแบงก์ประคองตลาดบวก 3.66 จุด ดัชนีปิด 1,151.09 จุด มูลค่าซื้อขาย18,261.05   ล้านบาท




การซื้อขายหุ้นวันที่ 26 มิ.ย. ซบเซา ขาดปัจจัยบวกเข้ามาช่วยกระตุ้นการลงทุน ผลกระทบการลดเครดิตธนาคารพาณิชย์ในยุโรป มีออกมาต่อเนื่อง กดดันตลาดหุ้นทั่วโลก รวมทั้งหุ้นไทย ชั่วโมงสุดท้ายก่อนปิดตลาด ได้แรงซื้อหุ้นแบงก์ช่วยประคองตลาดบวกไปปิด 1,151.09 จุด เพิ่มขึ้น 3.66 จุด หรือ 0.32 % มูลค่าซื้อขาย 18,261.05  ล้านบาท
นายปริญทร์ กิจจาทรพิทักษ์ ผู้บริหารสายงานวิเคราะห์หลักทรัพย์และกลยุทธ์การลงทุน  บล. เคทีบี (ประเทศไทย )  กล่าวว่า ทิศทางตลาดหุ้นวันพรุ่งนี้ ( 27 มิ.ย.) ยังเคลื่อนไหวแคบ ๆ ขาดปัจจัยบวกใหม่ ๆ ส่วนการทำราคาปิดกลางปี เชื่อมีผลต่อตลาดหุ้นไม่มาก เนื่องจาก วิกฤตการเงินในยุโรป เป็นปัจจัยหลักกดดันหุ้น มีผลต่อความเชื่อมั่นการลงทุน ส่งผลมูลค่าซื้อขายของตลาดอ่อนลงชัดเจน กรอบการเคลื่อนไหวของดัชนี 1,140- 1,160 จุด
สำหรับหลักทรัพย์ที่มีมูลค่าซื้อขายสูงสุด 5 อันดับแรก
1.SCB          ปิดที่    141   บาท      ลดลง 1    บาท    มูลค่าการซื้อขาย 1,116.23 ล้านบาท2.PTT            ปิดที่    311 บาท        เพิ่มขึ้น 1  บาท     มูลค่าการซื้อขาย 1,006.56  ล้านบาท3.KBANK      ปิดที่    161 บาท        เพิ่มขึ้น 0.50 บาท   มูลค่าการซื้อขาย  932.48    ล้านบาท4. BBL           ปิดที่    182.50 บาท    เพิ่มขึ้น 0.50 บาท   มูลค่าการซื้อขาย  646.60    ล้านบาท5.SCC            ปิดที่    312    บาท     ไม่เปลี่ยนแปลง    มูลค่าการซื้อขาย   624.46    ล้านนาท